CELEX: 62021TN0225
Language: fi
Date: 2021-04-27 00:00:00
Title: Asia T-225/21: Kanne 27.4.2021 – Ryanair v. komissio

14.6.2021   
            
            
               FI
            
            
               Euroopan unionin virallinen lehti
            
            
               C 228/40
            
         
      Kanne 27.4.2021 – Ryanair v. komissio
      (Asia T-225/21)
      (2021/C 228/53)
      Oikeudenkäyntikieli: englanti
      
         Asianosaiset
      
      
         Kantaja: Ryanair DAC (Swords, Irlanti) (edustajat: asianajajat E. Vahida, F C. Laprévote, S. Rating, V. Blanc ja I. Metaxas-Maranghidis)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan vastaajan 4.9.2020 antaman valtiontukipäätöksen SA.58114 (2020/N) – Italy – COVID-19 aid to Alitalia (1), ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste, joka perustuu vastaajan toimivallan väärinkäyttöön ja SEUT 107 artiklan 2 kohdan b alakohdan virheelliseen soveltamiseen, kun se piti tärkeämpänä arvioida tukea ja jäädytti Alitalialle vuonna 2017 ja 2019 myönnettyä lainvastaista pelastustukea koskevan tutkintansa.
               
            
                  2)
               
               
                  Toinen kanneperuste, joka perustuu siihen, että vastaaja sovelsi virheellisesti SEUT 107 artiklan 2 kohdan b alakohtaa ja teki ilmeisiä arviointivirheitä, kun se arvioi, oliko tuki oikeasuhteinen verrattuna koronakriisin aiheuttamaan vahinkoon.
               
            
                  3)
               
               
                  Kolmas kanneperuste, joka perustuu siihen, että valittaja loukkasi EUT-sopimuksen täsmällisiä säännöksiä ja unionin oikeuden yleisiä periaatteita, jotka ovat olleet EU:n lentoliikenteen vapautumisen perustana 1980-luvun loppupuolelta saakka (eli syrjintäkielto, palvelujen vapaa tarjoaminen – joita sovelletaan lentoliikenteeseen asetuksen N:o 1008/2008 (2) välityksellä – ja sijoittautumisvapaus).
               
            
                  4)
               
               
                  Neljäs kanneperuste, joka perustuu siihen, että vastaaja ei aloittanut muodollista tutkintamenettelyä vakavista vaikeuksista huolimatta ja loukkasi kantajan menettelyllisiä oikeuksia.
               
            
                  5)
               
               
                  Viides kanneperuste, joka perustuu vastaajan perusteluvelvollisuuden loukkaamiseen.
               
            
         (1)  EUVL 2021, C 41, s. 6
      
      
         (2)  Lentoliikenteen harjoittamisen yhteisistä säännöistä yhteisössä 24.9.2008 annettu Euroopan parlamentin ja neuvoston asetus (EY) N:o 1008/2008 (uudelleen laadittu toisinto) (ETA:n kannalta merkityksellinen teksti) (EUVL 2008 L 293, s. 3–20).